Rooiwyn-risotto | SARIE
Rooiwyn-risotto	deur Barbara Joubert
2 chorizo-worse, in blokkies gesny
300 g (375 ml) arborio-rys
1 blik (400 g) rooi bone, gedreineer en afgespoel
100 g pecorinokaas, gerasper
Verhit die botter en olyfolie saam in 'n kastrol. Braai die ui en knoffel tot sag en deurskynend. Voeg die chorizo-blokkies by en braai vir 2 minute. Voeg die rys by en braai vir nog 2 minute. Nou kom die rooiwyn by – kook dit af. Onthou om aanhoudend te roer. Voeg die hoenderaftreksel soplepel vir soplepel by. Ná elke byvoeging moet die aftreksel amper wegkook, maar nie heeltemal nie. Ná sowat 15 minute hiervan kom die bone by. Hou aan aftreksel byvoeg tot die rys na jou smaak reg is. Geur met sout en peper. Voeg die pecorinokaas en pietersielie by. Sit dadelik voor.
Chorizo is 'n Spaanse wors met 'n effense byt, en verg 'n wyn met genoeg skop sodat die robuuste geure nie die wyn oorweldig nie. 'n Tipiese Spaanse kultivar soos tempranillo is 'n goeie keuse. Die Krans maak 'n heerlike een. As jy sukkel om tempranillo in die hande te kry, probeer gerus Allesverloren Tinta Barocca.